open-index/open-wikipedia-markdown huggingface dataset:
Grigaliūnas

**Grigaliūnas** − lietuviška vyriškos giminės pavardė.

Šios pavardės moteriškosios giminės formos yra: Grigaliūnienė (ištekėjusi moteris) ir Grigaliūnaitė (mergautinė pavardė).

Pavardę turi šie garsesni asmenys:

*Džiugas Grigaliūnas – verslininkas;
*Edmundas Grigaliūnas – politikas;
*Jonas Grigaliūnas – gydytojas, politikas;
* Jonas Grigaliūnas (g. 1937) – Lietuvos miškininkas, fotografas, habilituotas biomedicinos mokslų daktaras;
* Kęstutis Grigaliūnas (g. 1957) – Lietuvos grafikas, dailės pedagogas;
*Leonas Grigaliūnas – politikas;
* Medardas Grigaliūnas (g. 1925) – Lietuvos agronomas, valstybės veikėjas, ilgiausiai vadovavęs Lietuvos žemės ūkio politikai;
*Remigijus Grigaliūnas – politikas;
*Stasys Grigaliūnas – inžinierius, politikas;
*Vincas Grigaliūnas-Glovackis – karininas.
Highlander

**Highlander** (lt. **Kalnietis**) gali reikšti:

*  – kompiuterinis žaidimas;
* Highlander (komiksai) – komiksų serija.

Highlander (serija) – serija fantastinių filmų ir serialų:

* Highlander (filmas) – pirmas filmas apie apie Konorą Maklaudą;
* Highlander II: The Quickening – antras filmas;
* Highlander III: The Sorcerer – trečias filmas;
* Highlander (serialas) – televizijos serialas, apie kalnietį Dankaną Maklaudą;
*  – 4 filmas, paremtas TV serialu apie kalnietį Dankaną Maklaudą;
*  – 5 filmas, paremtas TV serialu;
*  – TV serialas, apie nemirtingąja Amandą;
* Highlander (animacinis serialas);
*  – animacinis filmas apie Konorą Maklaudą.
Pol Potas

**Pol Potas** (tikrasis vardas ***Saloth Sar***; greičiausiai 1928 m. gegužės 19 d. – 1998 m. balandžio 15 d.) – Kambodžos diktatorius, Kambodžos Komunistų partijos mokytojas ir narys.

## Biografija

Mokėsi privačioje Paryžiaus technikos mokykloje, diplomo negavo. Iš prancūzų komunistų išmoko ideologijos, įstojo į Prancūzijos masonų ložę. 1960 m. Kambodžos komunistų partijos bendraįkūrėjas, o 1963–1979 metais jos generalinis sekretorius. Vadovavo Raudonųjų Khmerų kariniams daliniams. Jo pasaulėžiūra galutinai susiformavo Kinijoje per kultūrinę revoliuciją ir programą, kurią pristatė Mao Dzedunas.

Kai 1975 m. baigėsi Vietnamo karas, Kambodžos partizanai nuvertė Kambodžos vyriausybę, o Pol Potas, tapęs valstybės vadovu, valstybės pavadinimą pakeitė į Kampučiją ir pradėjo vieną iš kruviniausių diktatūrų XX a. Pagal Pol Potą visuomenę turėjo sudaryti tik valstiečiai, kurie turėjo išlaikyti valstybę, augti žemės ūkio produktų gamyba. Bet didelė žemės ūkio produkcijos dalis  buvo eksportuojama ir žmonės mirė badu. Manoma, kad buvo išžudyta apie ketvirtadalis šalies žmonių, valstybės sostinės Pnompenio gyventojų skaičius dėl prievartinio iškeldinimo sumažėjo nuo 2 milijonų iki 23 tūkstančių.

Pradėjo bendradarbiauti su Kinija, dėl vietnamiečių mažumos iškeldinimo ir pasienio konfliktų pradėjo aštrų konfliktą su Vietnamu. 1979 m. buvo nuverstas Vietnamo kariuomenės, bet liko palaikomas Kinijos ir CŽV maonistų partizanų lyderių. Vėliau prisipažino, kad prievartinę ideologiją sugalvojo studijuodamas sociologiją Paryžiuje. Paskutiniais gyvenimo metais nuverstas bendražygių ir laikytas arešte, pagal oficialią versiją mirė natūralia mirtimi.

Manoma, kad iš 7,5 milijono Kambodžos gyventojų nuo represijų, bado ir ligų mirė apie 2,5 milijonus žmonių.

## Šaltiniai

## Nuorodos
* Susitikimas su Pol Potu Elizabeth Becker iš *[[The New York Times]]*
* Kambodžos genocido programa, 1994-2008
Raudonieji khmerai

**Raudonieji khmerai** – Kambodžos karinis komunistų judėjimas, įkurtas 1968 m. Narių skaičius buvo apie 30 tūkst. žmonių. Išpopuliarėjo po 1970 m. amerikiečių įsiveržimo (siekiant suduoti smūgį iš užnugario Ho Ši Mino kariuomenei). Daugiausiai judėjimą sudarė 12–15 metų vaikai, kurie prarado tėvus ir neapkentė miestiečių kaip „amerikiečių pagalbininkų“.

1975 m. partizanai užėmė valstybės sostinę Pnompenį ir įvedė diktatūrą. To pasekmės – Mirties laukuose nužudyta 1–3 milijonai žmonių – tikslius duomenis sunku nustatyti, nes nebuvo vykdoma surašymų. Buvo uždraustas raštas, pinigai, užsienio kalbos. Visas valstybės ūkis buvo pertvarkytas į žemės ūkio komunas su 18–20 val. darbo diena. Mirtis grėsė už mažiausius nusižengimus, tarp jų – ir sunkiai suprantamus (pvz., vaiko pagimdymas be komunos vadovybės leidimo). Kambodža (pervadinta į Demokratinę Kampučiją) buvo beveik izoliuota nuo išorinio pasaulio, kontaktus palaikė tik su Kinija ir Jugoslavija. Net valstybės vadovų vardai ir portretai (Pol Poto, Ieng Sario ir Khiey Samfairio) buvo laikomi paslaptimi nuo liaudies.

Dėl nemokšiškos ekonominės politikos valstybės ūkis žlugo. Biudžetui papildyti buvo pradėtas karas su Vietnamu. Bet vietnamiečiai lengvai apsigynė ir perėjo į puolimą, be to, į jų pusę pereidavo didelės Raudonųjų khmerų grupuotės. Vienas iš buvusių aukštų polpotininkų Heng Samrinas pradėjo vadovauti provietnamietiškai vyriausybei.
 
Po valdžios praradimo dėl kovos su vietnamiečiais Raudonieji khmerai kariavo prieš Heng Samrino ir Hun Seno vyriausybę. Judėjimą palaikė JAV, kuri jį laikė atsvara Vietnamui. Raudonieji khmerai JAV tiekė brangakmenius, o JAV Raudoniesiems khmerams – ginklus. Garsus amerikiečių intelektualas Nоаmas Chоmskis kalbėdamas žiniasklaidai tvirtino, kad pranešimai apie masines žmogžudystes yra ne kas kita, kaip bandymas užmaskuoti amerikiečių įvykdytas taikių gyventojų žmogžudystes Kambodžoje prieš ateinant į valdžią Pol Potui.

1998 m. po Pol Poto mirties judėjimas degradavo. Iš formalaus judėjimo lyderio K. Samfano atimta faktinė valdžia, jis apsigyveno atsiskyręs. Vienas iš Raudonųjų khmerų lyderių Iengas Sari pasirašė susitaikymą su Kambodžos vyriausybe, kuri leido jam kontroliuoti vakarines valstybės sienas. Paskutinis radikalus karo vadas buvo areštuotas 2000 m. kovo mėnesį. 2000–2005 m. atgautos paskutinės Raudonųjų khmerų kontroliuotos teritorijos. 2007 m. Raudonųjų khmerų liekanos buvo fiksuojamos tik Patanakirio ir Styngtraengo rajonuose .
  
2006 m. liepos 21 d. mirė paskutinis Raudonųjų khmerų vadas Ta Mokas. Apie naują judėjimo vadovybę nieko nežinoma.

## Šaltiniai

## Nuorodos

* Genocidas Kambodžoje
Fogas

**Fogas** () – aktyvus ugnikalnis (stratovulkanas) Kabo Verdėje (Žaliojo Kyšulio salose), Fogo saloje, aukščiausias šalyje (aukštis 2829 m). Vulkano kūgis (*Pico*) taisyklingas, iškilęs virš kalderos apie 1 km. Kalderos plotis 9 km (ugnikalnis užima didžiąją salos dalį). Aktyvus nuo pat stebėjimų pradžios. Galingi išsiveržimai vyko 1675, 1847 metais, paskutinis išsiveržimas įvyko 1995 m.

## Nuorodos
* Ugnikalnių duomenų bazė
Pradinis mokėtojas

**Pradinis mokėtojas** - atsiskaitymo dalyvis (mokėtojas), kuris inicijuoja ar iniciavo atsiskaitymo procesą pervesdamas lėšas ar mokėdamas pinigus.

Prieš atsiskaitymą jis turėjo įsipareigojimą kitam fiziniam ar juridiniam asmeniui (galutiniam lėšų gavėjui).

Kai įvyksta pradinio mokėtojo galutinis atsiskaitymas yra laikoma, kad pradinis mokėtojas savo įsipareigojimą kitam fiziniam ar juridiniam asmeniui (galutiniam lėšų gavėjui) įvykdė.

## Galutinis atsiskaitymas
Pradinio mokėtojo galutinis atsiskaitymas įvyksta priklausomai nuo atsiskaitymo būdo, t. y. esant:
* Tiesioginiam atsiskaitymui:
**(mokėjimas grynaisiais pinigais) - pradinis mokėtojas sumokėjo pinigus galutiniam lėšų gavėjui;
**(išmoka) - pradinis mokėtojas (kredito įstaiga) išmokėjo pinigus galutiniam lėšų gavėjui;
**(lėšų įskaitymas) - pradinis mokėtojas (kredito įstaiga) įskaitė lėšas į galutinio lėšų gavėjo sąskaitą;
**(lėšų nurašymas) - galutinis lėšų gavėjas (kredito įstaiga) nurašė lėšas nuo pradinio mokėtojo sąskaitos;
* Atsiskaitant čekiu - pradiniam mokėtojui išrašius čekį ir jį perdavus galutiniam lėšų gavėjui;
* Atsiskaitymas kortelėmis:
** išankstinio apmokėjimo - galutinio lėšų gavėjo kortelių skaitymo aparatui nurašius lėšas nuo išankstinio apmokėjimo kortelės arba su ja susijusios sąskaitos;
** banko - galutinio lėšų gavėjo kortelių skaitymo aparatui nuskaičius kortelės informacijai ir mokėtojui patvirtinus savo parašu arba PIN kodu atsiskaitymo kvitą;
** elektroninių pinigų - galutinio lėšų gavėjo kortelių skaitymo aparatui nurašius lėšas nuo elektroninių pinigų kortelės;
* Netiesioginiam atsiskaitymui:
** (tarpininkams nefiksuojant galutinio atsiskaitymo) - paskutinis tarpininkas išmokėjo pinigus galutiniam lėšų gavėjui arba įskaitė gautas lėšas į galutinio lėšų gavėjo sąskaitą;
** Tarpininkui užfiksavus galutinį atsiskaitymą. Šiuo atveju tarpininkas, kuris fiksavo galutinį atsiskaitymą, prisiima visus tolesnius atsiskaitymo įvykdymo su galutiniu lėšų gavėju įsipareigojimus. Visi iki šio tarpininko dalyvavę kiti tarpininkai nuo tokio įsipareigojimo yra atleidžiamį (jie įvykdė savo įsipareigojimą pervesti lėšas).
Vaidas Bendaravičius

**Vaidas Bendaravičius** (g. 1970 m. rugpjūčio 28 d. Šilutės raj.) – Lietuvos ir Pagėgių savivaldybės politinis bei visuomenės veikėjas.

## Biografija
1985 m. baigė Žukų aštuonmetę mokyklą, 1996 m. – Lietuvos žemės ūkio akademiją, inžinierius miškininkas, 2008 m. – Kauno technologijos universitetą.

1985–1989 m. Jurbarko miško pramonės ūkio Mociškių girininkijos miško traukėjas. 1989 m. Jurbarko miško pramonės ūkio Globių girininkijos meistras. 1989–1991 m. Šilutės miško pramonės ūkio Rambyno girininkijos eigulys, 1991–1993 m. – šios girininkijos girininko padėjėjas. 1993–1999 m. Jurbarko miškų urėdijos Mociškių girininkijos girininko pavaduotojas. 1999–2007 m. Jurbarko miškų urėdijos girininkas.

2007–2014 m. Pagėgių savivaldybės administracijos direktorius. 2014–2018 m. Šilutės miškų urėdijos miškų urėdas. 2018 m. UAB „Pagėgių komunalinis ūkis“ projektų vadovas. 2018–2019 m. Pagėgių savivaldybės administracijos Strateginio planavimo ir investicijų skyriaus vyriausiasis specialistas.

Nuo 2019 m. Pagėgių savivaldybės meras.

2007 m., 2011 m. ir 2015–2018 m. ir nuo 2019 m. Pagėgių savivaldybės tarybos narys.

Lietuvos liberalų sąjungos, nuo 2001 m. Liberalų demokratų partijos, partijos Tvarka ir teisingumas (liberalai demokratai) Pagėgių skyriaus narys.

Vaikai: Sandra, Justas, Matas.

## Šaltiniai
Šlaitinis dirvenis

**Šlaitinis dirvenis** (*Ononis arvensis*) – pupinių šeimos Faboideae pošeimio daugiametė augalų rūšis.

## Morfologija

Stiebai statūs, šakoti, apaugę plaukeliais.
Žiedai rožiniai, viršūnėse sudarantys kekes.
Vaisius - ankštis.
Žydi birželio - rugpjūčio mėn.

## Gydomosios savybės
Vaistinė žaliava - šaknys, kasamos rudenį, rugsėjo - spalio mėnesiais. Šaknys vartojamos gaminti tinktūras ir nuovirus, kurie gydo hemorojų, šlapimo pūslę, inkstų akmenligę, taip pat naudojama kaip vidurius laisvinanti priemonė.
Lazdynų tiltas

**Lazdynų tiltas** – tiltas per Nerį Vilniuje.

## Istorija
Pastatytas 1969 m.

2009–2010 m. rugpjūčio 30 d. atlikta rekonstrukcija, platinimas: buvo 6, tapo 8 eismo juostos.

Naujosios Lazdynų tilto dalies plotis sudaro 11,25 m, o kartu su senąja rekonstruoto tilto dalimi bendras tilto plotis siekia 39 m, ilgis – 233 metrai.

## Šaltiniai
Dainora Butvydienė

**Dainora Žilinskaitė-Butvydienė** (g. 1963 m. gegužės 16 d. Pagėgiuose, Šilutės rajonas) – Lietuvos, Pagėgių savivaldybės ir Šilutės rajono savivaldybės politinė bei visuomenės veikėja.

## Biografija
1985 m. baigė Vilniaus pedagoginį institutą, matematikos mokytoja, 2005 m. Kauno technologijos universiteto Socialinių mokslų fakultete baigė viešąjį administravimą.

1986–2003 m. Šilutės rajono Piktupėnų pagrindinės mokyklos direktorė, 2003–2007 m. Pagėgių savivaldybės administracijos direktorė, 2007–2011 m. administracijos direktoriaus pavaduotoja. 2014 m. išrinkta Šilutės rajono savivaldybės administracijos direktore. 2019 m. tapo Šilutės rajono savivaldybės Švietimo skyriaus vedėja.

Lietuvos centro sąjungos, nuo 2003 m. Liberalų ir centro sąjungos, 2006 m. Pilietinės demokratijos partijos Pagėgių skyriaus narė, nuo 2010 m. partijos Tvarka ir teisingumas Šilutės rajono skyriaus narė.

2000–2003 m., 2003 m., 2007 m. Pagėgių savivaldybės tarybos narė, mandato atsisakė paskirta direktoriaus pavaduotoja, ir 2011 m. (atsistatydino) Šilutės rajono savivaldybės tarybos narė. Nuo 2011 m. Šilutės rajono savivaldybės tarybos narė.

Piktupėnų kaimo bendruomenės narė, VVG „Pagėgių kraštas“ valdybos narė.

## Šaltiniai
Edmundas Mieliulis

**Edmundas Mieliulis** (1956 m. rugsėjo 28 d. Šilutėje – 2017 m. sausio 5 d.) – Lietuvos ir Pagėgių savivaldybės politinis bei visuomenės veikėjas, futbolo teisėjas.

## Biografija

1975 m. baigė Šilutės žemės ūkio technikumą, zootechnikas. P. Stungurio IĮ „Uola“, laikraščio „Šilokarčema“, 2005 m. UAB „Litera“, Šilutės ir Pagėgių krašto laikraščio „Pamarys“ korespondentas.

Lietuvos liberalų sąjungos, nuo 2001 m. Liberalų demokratų partijos, partijos Tvarka ir teisingumas (liberalai demokratai) Pagėgių skyriaus narys, pirmininko pavaduotojas.

2003–2007 m. ir nuo 2007 m. Pagėgių savivaldybės tarybos narys.

Nuo 1976 m. futbolo teisėjas, Lietuvos futbolo teisėjų asociacijos prezidiumo narys, nuo 1997 m. futbolo inspektorius, Jaunų ir pradedančių teisėjų komisijos pirmininkas. Teisėjavo beveik visose Lietuvos stadionuose apie 1000 rungtynių. Taip pat buvo įgijęs nacionalinę bokso teisėjo kategoriją, eidavo krepšinio rungtynių techninio sekretoriaus pareigas. Iki mirties buvo Lietuvos futbolo teisėjų asociacijos (LFTA) sekretorius, Klaipėdos krašto futbolo teisėjų koordinatorius. E. Mieliulis įkūrė asociacijos tinklalapį, kuriame skelbė LFTA naujienas, sumanė „Linksmojo švilpuko“ nominaciją.

2016 m. rugsėjo 28 d. E. Mieliuliui už nuopelnus šalies futbolui įteiktas Lietuvos futbolo federacijos (LFF) III laipsnio ordinas.

## Nuorodos
* 2008 m. Lietuvos Respublikos Seimo rinkimai.

## Išnašos
Fylkir

**Reikjaviko „Fylkir“** – Islandijos futbolo klubas iš Reikjaviko. Klubas turi vyrų ir moterų futbolo ekipas.

## Istorija
Klubo ištakos siekia 1967 m., kai naujai pastatytame Reikjaviko priemiestyje *Árbær* buvo įkurtas KSÁ (Knattspyrnufélag Seláss og Árbæjar). Vėliau pervadintas ir tapo Fylkir Reykjavík.

Du kartus per klubo istoriją buvo iškovota šalies futbolo taurė (2001 ir 2002 m.).

Du kartus tapo vicečempionais (2000 ir 2002 m.).

2024 m. sezone aukščiausioje lygoje liko dvyliktoje vietoje ir iškrito į žemesnį divizioną (1. deild karla).

## Pasiekimai

## Sezonai
; Pastarųjų metų sezonai

|}

## Spalvinė gama

## Apranga
; Sportinės aprangos pokyčiai.
* Namuose žaidžia oranžine juoda apranga. 

## Treneriai

## Taip pat skaitykite
Fylkir (moterys) – apie klubo moterų komandą;

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Globalsportsarchive
KR Reykjavík

**Reikjaviko KR** – Islandijos futbolo klubas iš Reikjaviko.

## Istorija
Klubas įkurtas 1899 m. Rungtyniavo aukščiausioje šalies lygoje. Daugkartiniai šalies čempionai ir taurės savininkai. Atstovavo Islandijai Europos turnyruose.

## Pasiekimai

## Sezonai
; Pastarųjų metų sezonai

|}

## Spalvinė gama

## Apranga

## Išnašos

## Nuorodos
* Oficiali klubo svetainė
* SOCCERWAY
* FLASHSCORE
* Transfermarkt
* Globalsportsarchive
Gunmos prefektūra

**Gunmos prefektūra** () – Japonijos prefektūra, įsikūrusi Kanto regiono šiaurės vakaruose, Honšiū saloje. Sostinė – Maebašis.

## Istorija

Prieš maždaug 100 000 metų gyvenusio paleolito laikų žmogaus palaikai buvo atrasti Ivadžiuku, Gunmos prefektūroje, Japonijoje, XIX a. pr.. Dabar, netoli nuo ten, įkurtas valstybinis muziejus.

Praeityje Gunma buvo sujungta su Točigio prefektūra ir vadinosi *Kenu žeme*. Po kiek laiko žemė buvo padalinta į *Kami-kenu* ir *Shimo-kenu*. Geriausiai Japonijos istorijoje Gunma žinoma kaip buvusi Kodzukės žemė.

XIX a. 8-ajame dešimtmetyje su Italijos ir Prancūzijos parama, Anakoje buvo pastatytos modernios šilko gamyklos.

## Geografija

Neskaitant centrinės ir pietrytinės dalies, kur susitelkę didžioji dalis gyventojų, prefektūra labai kalnuota. Šiaurėje Gunma ribojasi su Nijigatos ir Fukušimos prefektūromis, rytuose – su Točigio prefektūra, vakaruose – su Nagano prefektūra ir pietuose – su Saitamos prefektūra.

Gunmos prefektūroje glūdi Akagio, Harunos, Mijogio, Nikkō-Širanės ir Asamos kalnai ir teka Tonės, Agacumos ir Karasu upės.

### Miestai
Gunmos prefektūroje yra dvylika miestų:

* Anaka
* Fudžioka
* Isesakis
* Kiriu
* Maebašis (sostinė)
* Midoris
* Numata
* Ota
* Šibukava
* Takasakis
* Tatebajašis
* Tomioka

### Miesteliai ir kaimai
Miesteliai ir kaimai pagal apskritį:

### Miestų ir kaimų susijungimai

Nuo 2003 m. balandžio 1 d. įvykdyta 15 miestų ir kaimų sujungimų. Paskutinis įvykdytas 2006 m. spalio 1 d., kai Haruna, paskutinis miestas likęs Gunmos apskrityje, buvo prijungtas prie Takasakio ir neliko minėtos Gunmos apskrities.

## Klimatas

Gunmos klimatas šaltokas. Jam būdinga *kara-kadze* – vėjuotos, sausos žiemos.

## Kultūra

Jomo Karuta (上毛かるた), tradicinis kortų žaidimas Gunmos prefektūroje, čia žaidžiamas tiek vaikų, tiek senų žmonių.

Adačis Micuru, žymusis mangaka, gimė būtent Gunmos prefektūroje.

## Aplankytinos vietos

* Nodzorio ežeras
* Haros muziejaus arka
* Ikaho Sistina triukų meno muziejus
* Harunos kalnas
* Širanės kalnas
* Tanigavos kalnas
* Akagio kalnas

## Sportas
Gunmoje esti šios sporto komandos.

Futbolo:
* Thespa Kusatsu (Kusacu)
* Arte Takasaki (Takasakis)
Regbio:
* Sanyo Wild Knights (Ota)

## Nuorodos

* Oficiali Gunmos prefektūros internetinė svetainė
* Gunmos prefektūroje esantys geležinkeliai
Baskervilių šuo

**Baskervilių šuo** () – vienas iš populiariausių Artūro Konano Doilio sukurto personažo Šerloko Holmso detektyvų. Kūrinys pirmą kartą publikuotas *The Strand Magazine* 1901 ir 1902 metais.

## Veikėjai

**[[Šerlokas Holmsas]]** – garsusis detektyvas iš 221B Beikerio gatvės, pasižymintis aštriu protu.

**[[Dr. Vatsonas|Daktaras Džonas Vatsonas]]** – romano pasakotojas ir Holmso tvirtas padėjėjas.

**Seras Hugo Baskervilis** – XVII a. Baskervilis, kuris sukėlė šeimos prakeiksmą.

**Seras Čarlzas Baskervilis** – Nesenai miręs Baskervilių dvaro šeimininkas.

**Seras Henris Baskervilis** – paskutinis Sero Čarlzo sūnėnas ir artimiausias žinomas giminaitis.

**Daktatas Džeimsas Mortimeris** – praktikuojantis mediciną Baskervilių draugas.

**Džekas Stapletonas** – buvęs mokyklos direktorius.

**Panelė Beril Stapleton** – Stapletono sesuo, kuri pasirodo yra jo žmona.

**Džonas ir Eliza Berimorai** – ištikimi Baskervilių tarnai.

**Lora Lajens** – patraukli vietinio keistuolio dukra

**Seldenas** – pavojingas nusikaltėlis, besislepiantis nuo policijos.

## Turinys
Į Šerloką Holmsą kreipiasi daktaras Mortimeris. Jis nori, kad Holmsas išaiškintų keistus nutikimus Baskervilių dvare. Pasak jo, pagal legendą, buvusį dvarininką Hugą Baskervilį buvo užpuolęs šuo, kuris nužudė Hugą. Viskas jau buvo užmiršta, bet prieš kiek laiko tokiu pat mįslingu būdu žuvo Čarlzas Baskervilis. Dabar į dvarą turi įsikelti naujas šeimininkas (Henris Baskervilis), bet daktaras nenori, kad Henrį ištiktų toks pat likimas. Holmsas sutinka imtis bylos ir atskleisti, kad tokio šuns nėra – yra tik žmogžudys, kuris ir nužudė Baskervilį.

Holmsas lydėti į dvarą Henrio Baskervilio siunčia daktarą Vatsoną, kuris turi saugoti Henrį. Vatsonas pats imasi tirti bylą, bet jis nežino, kad Holmsas paslapčia gyvena raiste ir kartu tiria bylą. Po kiek laiko Holmsas prisistato Vatsonui, turėdamas visus atsakymus. Kitą rytą, pernakvoję dvare, jie iškeliauja į Londoną, kur susitinka su Skotland Jardo pareigūnu. Tuomet, jie vėl iškeliauja į dvarą, kur suima tikrąjį nusikaltelį – kaimyną Steipltoną.

## Lietuviški leidimai

* Baskervilių šuo: romanas / vertė Jovita Liutkutė, iliustravo Juozas Kvietinskas. – Kaunas: Spindulys, 1997. – 206 p. – ISBN 9986-811-54-6
* Baskervilių šuo: apysaka / vertė Romualda Zagorskienė. – Vilnius: Baltos lankos, 2013. – 224 p. – ISBN 978-9955-23-650-4


Vaizdas:Baskervilių šuo. 1997 m.jpg|1997 m.
Vaizdas:Baskervilių šuo. 2013 m.jpg|2013 m.


„Baskervilių šuo“ taip pat įeina į šiais knygas apie Šerloką Holmsą:

* Rinktiniai raštai. III tomas / vertė K. Ambrasas-Sasnava. – Vilnius: Mintis, 1994–399 p. – ISBN 5-417-00675-0
* Užrašai apie Šerloką Holmsą: apsakymai / vertė Romualda Zagorskienė ir Kazys Ambrasas-Sasnava. – 3-ioji laida. – Vilnius: Tyto alba, 2004. – 478 p. – ISBN 9986-16-348-X
* Geriausios Šerloko Holmso ir daktaro Džono H. Vatsono istorijos. II tomas: romanų ir apsakymų rinkinys / vertė Arnoldas Reisas, Romualda Zagorskienė, Kazimieras Ambrasas-Sasnava, Elena Kuosaitė-Jašinskienė. – Kaunas: Obuolys, 2010. – 606 p. – ISBN 978-609-403-125-0

## Išnašos
Mikoyan-Gurevich MiG-7

**MiG-7** - eksperimentinis TSRS Antrojo pasaulinio karo laikotarpio naikintuvas.

1942 m. kurtas naikintuvo MiG-3 pagrindu. Bandyta pritaikyti AM-37 variklį, tačiau dėl pastarojo gamybos nutraukimo, projektas buvo sustabdytas.
Saitama

**Saitama** () – miestas Japonijoje, Saitamos prefektūroje. Prefektūros sostinė ir didžiausias miestas. Jis susikūrė 2001 m. susiliejus Uravos, Omijos ir Jono miestams. 2003 m. jis susiliejo su Ivacuki miestu.

## Sportas

Saitamoje 2002 m. vyko XVII pasaulio futbolo čempionatas. 2006 m. Saitama Super arenoje vyko 2006 pasaulio vyrų krepšinio čempionato atkrintamosios ir finalo rungtynės.

## Miestai partneriai
Miestai, su kuriais Saitama yra užmezgusi partnerystės ryšius:
*  – Toluka, Meksikas (1979)
*  – Džengdžou, Henanas (1981)
*  – Hamiltonas (1984)
*  – Ričmondas (1994)
*  – Nanaimas (1996)
*  – Pitsbergas (1998)

## Išnašos
Vaistinė dirvuolė

**Vaistinė dirvuolė** (*Agrimonia eupatoria*) – daugiametis erškėtinių (*Rosaceae*) šeimos, dirvuolių (*Agrimonia*) genties 30-150 cm aukščio žolinis augalas.

Stiebas stačias, viršutinė dalis kiek šakota, plaukuotas. lapai sudėtiniai, pertrauktai neporomis plunksniški, į viršūnę mažėjantys, apatinė pusė balsva, kartais šviesiai žalia, gausiai apaugusi plaukeliais. Žiedynas – paprasta, į viršūnę tankėjanti varpiška, 10-30 cm ilgio kekė. Žiedai taisyklingi, vainiklapiai geltoni. Vaisius 5-8 mm ilgio, 3-6,5 mm skersmens, vagotas, šeriuotas.

Auga pamiškėse, pievose, šlaituose, mėgsta saulėtas, sausas vietas. Žydi birželio – rugpjūčio mėnesiais.

Vaistinė žaliava – antžeminė augalo dalis, pjaunama liepos mėnesį, kol nesubrendę vaisiai.

Žolėje yra 5 % rauginių medžiagų, eterio aliejaus, cholino, vitamino PP, apie 430 mg% askorbino rūgšties, flavonoidų, organinių rūgščių, mineralinių ir kitokių medžiagų.

Vartojami užpilai ir ištraukos gydant kepenų, virškinamojo trakto ligas ir odos pažeidimus; burnos ertmei skalauti sergant stomatitu, gingivitu, kai skauda gerklę. Iš stiebų ir lapų gaunami patvarūs geltoni dažai.
Orisaba

**Orisaba** (), **Sitlaltepetlis** (nah. *Citlāltepētl*) – snaudžiantis ugnikalnis (stratovulkanas) Meksikoje, Meksikos Vulkanų ašyje, Verakruso ir Pueblos valstijose. Aukštis 5636 m (aukščiausias šalyje, 3-as pagal aukštį Šiaurės Amerikoje).

Ugnikalnis iškilęs šalia Orisabos slėnio ir Orisabos miesto. Tai vienas aukščiausių pasaulio ugnikalnių. Nors Orisaba yra 110 km nuo Verakruso, tačiau matoma net iš jūros. Viršūnę dengia ledynai. Orisabos ugnikalnis buvo šventa vieta actekams, totonakams. Kalnas ir jo apylinkės įtrauktos į Orisabos nacionalinį parką. Pirmieji įkopė F. Maynard ir G. Reynolds (1848 m.).

Žinomi išsiveržimai įvyko: 1545, 1566, 1569, 1613, 1687 ir 1846 m.

## Išnašos
Andriejus Stančikas

**Andriejus Stančikas** (g. 1961 m. lapkričio 30 d. Pučkoriuose, Plungės rajonas) – ūkininkas, Lietuvos ir Plungės rajono savivaldybės politinis bei visuomenės veikėjas.

## Biografija
1981 m. baigė Rietavo žemės ūkio technikumą, technikas – mechanikas, 1986 m. baigė Lietuvos žemės ūkio akademiją, inžinierius elektrikas. Ūkininkas, nuo 2000 m. Žemės ūkio kooperatinės bendrovės „Pieno gėlė“ organizatorius ir valdybos pirmininkas. 2011 m. vasario 25 d. Žemės ūkio rūmų X suvažiavime išrinktas pirmininku trejų metų kadencijai.

Lietuvos valstiečių partijos, Valstiečių ir Naujosios demokratijos partijų sąjungos, Lietuvos valstiečių liaudininkų sąjungos narys.

2000–2003 m., 2003–2007 m., 2007–2011 m. ir nuo 2011 m. Plungės rajono savivaldybės tarybos narys.

Laimėjo 2016 m. Lietuvos Respublikos Seimo rinkimuose.

Ūkininkų sąjungos narys, Lietuvos žemės ūkio rūmų prezidiumo narys, Lietuvos žemės ūkio ministerijos Pieno tarybos narys. Sutuoktinė Sigutė, vaikai Skaistė, Marijus, Martynas, Tomas, Laimonas, Ieva, Simonas, Gabrielė, Monika, Šarūnas, Sigitas-Andrius..

## Šaltiniai
Paprastoji durnaropė

**Paprastoji durnaropė** (*Datura stramonium*) – vienmetis bulvinių (*Solanaceae*) šeimos, durnaropių (*datura*) metro aukščio žolinis augalas. Stiebas stačias; lapai pražanginiai, dideli, stambiai dantytais kraštais; žiedai pavieniai, balkšvi, piltuvėlio formos. Jų kvapas nemalonus, svaiginantis. Vaisius – dėžutė. Auga apleistuose daržuose, šiukšlynuose. Žydi vasarą.

Vaistinė žaliava – lapai, skinami nuo stiebo viršūnės augalui žydint. Augalas nuodingas. Vartojama ištraukos ir aliejai kaip skausmą malšinanti priemonė, sergant bronchine astma, reumatu ar radikulitu. Perdozavus atsiranda sausumas burnoje, sutrinka regėjimas, išsiplečia vyzdžiai, padažnėja širdies plakimas, atsiranda mieguistumas.

## Poveikis
Augale yra tropano alkaloidų, dėl kurių paprastoji durnaropė kartais vartojama kaip haliucinogenas. Dažniausiai vartojama arbata iš sėklų, daug rečiau pačios sėklos valgomos ar rūkomos. Tropano alkaloidai sukelia haliucinacijas, kurios, kitaip nei nuo LSD ir psilocibino, neatskiriamos nuo realybės. Labai lengva mirtinai perdozuoti, taip pat suvartojus per didelę dozę „kelionė“ gali tęstis net kelias dienas, potyriai dažnai būna blogi. Dažniausiai perdozuojama, nes kiekis norimam rezultatui gauti ir kiekis, nuo kurio mirštama, skiriasi labai nedaug. Taip pat kartais vartojantysis nesupranta, jog poveikis jau prasidėjo. Kilus bent menkiausiai abejonei dėl perdozavimo, reikia dirbtinai sukelti vėmimą (praplauti skrandį) ir nedelsiant kreiptis į gydytojus.
Painkiller

Žodis ***painkiller*** anglų k. reiškia analgetikas.

Kitos žodžio reikšmės:
* Painkiller (žaidimas) – pirmojo asmens šaudyklė Xbox ir AK platformoms;
* Painkiller (grupė) – muzikos grupė, susibūrusi 1991 m.;
* Painkiller (albumas) – Judas Priest išleistas albumas;
* Painkiller (daina) – Judas Priest daina;
* Pain Killer (Krokus albumas) – sunkiojio roko/metalo grupės Krokus albumas;
* Pain Killer (Energy Orchard albumas) – muzikinės grupės „Energy Orchard“.
Albinas Klimas (1952)

**Albinas Klimas** (g. 1952 m. kovo 25 d. Sakučiuose, Priekulės rajonas) – Lietuvos ir Plungės rajono savivaldybės politinis bei visuomenės veikėjas.

## Biografija
1970 m. baigė Plungės trečiąją vidurinę mokyklą, 1970–1971 m. studijavo Vilniaus universiteto Finansų ir apskaitos fakultete. 1971–1973 m. tarnavo TSRS kariuomenėje. 1973–1990 m. liaudies kūrybos gaminių įmonės „Minija“ medžio drožėjas, stalius, brigadininkas, suvenyrų cecho viršininko pavaduotojas. 1990–1991 m. – UAB „Dara“ medžio apdirbimo baro viršininkas, 1991–1993 m. – UAB „Plateliai“ – Maskvos padangų gamykla medžio apdirbimo baro viršininkas. 1993–1995 m. individualios įmonės savininkas, 1996–2010 m. UAB „Iešnalė“ direktorius. 2011–2014 m. Plungės rajono savivaldybės meras.

2002 m. Liberalų demokratų partijos, 2006 m. partijos Tvarka ir teisingumas (liberalai demokratai) narys, skyriaus pirmininko pavaduotojas.

2007–2011 m., 2011–2015 m. Plungės rajono savivaldybės tarybos narys.

Sutuoktinė Elena, vaikas Sigitas.

## Šaltiniai
Kotopaksis

**Kotopaksis** arba ***Kotopachis*** (, ) – antras pagal aukštį (po Čimboraso) Ekvadoro kalnas ir aukščiausias šalies veikiantis ugnikalnis (stratovulkanas). Stūkso Andų kalnuose, Kotopaksio provincijoje, 75 km į pietus nuo Kito. Aukštis – 5897 m. Nepaisant to, kad Kotopaksis yra ties pusiauju, šlaituose 4700–4800 m aukštyje prasideda ledynai. Tai vienas aukščiausių aktyvių ugnikalnių pasaulyje. Nors dažnai teigiama, kad Kotopaksis – aukščiausias pasaulio ugnikalnis, tačiau už jį aukštesni Ljuljailjakas, Ochos del Saladas.

Nors tai aktyvus ugnikalnis, tačiau į jį dažnai kopiama.

Ugnikalnio kūgis itin simetriškas, iškyla virš 3800 m aukščio plokščiakalnio. Krateris viršūnėje yra 800 x 550 m diametro ir 350 m gylio. 1975 m. kalnas su apylinkėmis paskelbtas Kotopaksio nacionaliniu parku.

Nuo 1738 m. ugnikalnis išsiveržė daugiau nei 20 kartų. Taip pat ugnikalnio pašlaitės ne kartą nusiaubtos laharų (purvo nuošliaužų). Didžiausi išsiveržimai: 1744, 1768, 1877, 1903 m. Paskutinis išsiveržimas įvyko 2015 m., nors vulkaninis aktyvumas pasireiškė 1942 ir 1975 m. Didžiausias išsiveržimas buvo 1877 m.; jo metu ištirpo ugnikalnio šlaituose esantys ledynai, dėl to susidariusio nuošliaužos visiškai sunaikino Latakungos miestą.

Pirmasis europietis bandęs užkopti į Kotopaksį buvo Aleksandras fon Humboltas. 1802 m. jis pasiekė 2500 m aukštį.

Kalno pavadinimas kečujų kalba reiškia „mėnulio gerklė“.


Cotopaxi with horse.jpg|Kalno reginys
COTOPAXI 18 AGO (20061489254).jpg|Kotopaksis, matomas iš Kito
EC Cotopaxi NRouteIcicle 2012.jpg|Sniegas ir ledas viršūnėje
CotopaxiCrater.jpg|Ugnikalnio krateris


## Šaltiniai

## Nuorodos
* Pasaulio ugnikalnių duomenų bazė
Kliučių ugnikalnis

**Kliučių ugnikalnis** () − aktyvus ugnikalnis (stratovulkanas) Rusijoje, rytų Kamčiatkoje, 60 km nuo Beringo jūros. Aukštis 4750 m (aukščiausias aktyvus ugnikalnis Žemėje). Šalia Kliučių ugnikalnio iškilęs Bezymiano ugnikalnis. Kūgis taisyklingas, su pastoviai rusenančiu krateriu. Sudarytas iš bazalto, andezitinės lavos.

Per paskutinius 270 metų Kliučių ugnikalnis stipriai išsiveržė daugiau nei 50 kartų. Aktyvios fumarolės ir solfataros. Krateryje dažnai vyksta sprogimai. Viršūnė padengta ledynais. Kliučių ugnikalnio papėdėje įsikūrusi Kliučių gyvenvietė. Kartu su kitais Kamčiatkos ugnikalniais, Kliučių ugnikalnis įtrauktas į UNESCO pasaulio paveldo sąrašą.

Stipriausi išsiveržimai: 1729, 1739, 1790, 1796, 1829, 1853–1854 ir 1896 m. Paskutinį kartą išsiveržė 2025 m.

Pirmąkart į Kliučių ugnikalnį įkopta 1788 m.. Pirmoji mokslinė ekspedicija tyrinėjo 1829 m. Papėdėje veikia vulkanologijos stotis.

## Šaltiniai
Paprastasis erškėtis

**Paprastasis erškėtis** (*Rosa canina*) – daugiametis erškėtinių (*Rosaceae*) šeimos, erškėčių (*Rosa*) genties 1,5 – 3 m krūmas, dygliuotomis šakelėmis; lapai plunksniški; žiedai dideli, rožiniai. Vaisiai – maži riešutėliai, apgaubti mėsingu ryškiaspalviu apvalkalu, kuris yra raudonai oranžinis, blizgantis, vidinėje pusėje apaugęs plaukeliais. Jie primena uogas. Auga laukymėse, miškuose, daubose, soduose kaip dekoratyvinis ar vaistinis augalas. Krūmai žydi birželio – liepos mėnesiais. Vaisiai prinoksta rugpjūčio – rugsėjo mėnesiais.
Saitamos prefektūra

**Saitamos prefektūra** () – Japonijos prefektūra, įsikūrusi Kanto regione, Honšiū saloje, Japonijoje. Sostinė – Saitama.

## Istorija

Saitamos prefektūra anksčiau buvo žinoma kaip senoji Musašio žemė, į kurį įėjo Tokijas ir kiti gretimi plotai. Taip pat ji garsėjo derlingomis žemėmis; didžioji dauguma maistinių produktų Kanto regionui buvo pagaminta būtent Saitamoje.

## Geografija

Saitamos prefektūra pietuose ribojasi su Tokijo prefektūra, rytuose – su Čibos prefektūra, šiaurės rytuose – su Ibarakio ir Točigio prefektūromis, šiaurės vakaruose – su Gunmos prefektūra bei pietvakariuose – su Nagano ir Jamanašio prefektūromis.

### Miestai
Saitamos prefektūroje yra keturiasdešimt miestų:

### Miesteliai ir kaimai
Pateikiami miesteliai ir kaimai kiekvienoje apskrityje:

### Miestų, miestelių ir kaimų susijungimai

Nuo 2001 m. įvykdyta 15 miestų, miestelių ir kaimų sujungimų. Paskutinysis įvykdytas 2007 m. vasario 13 d., kai Konano miestas, buvęs Osato apskrityje, buvo prijungtas prie Kumagajos.

## Turizmas

### Aplankytini objektai

* Čičibu šventovė
* Giodos miesto provincinis muziejus
* Ivacukio lėlių muziejus
* Džono Lenono muziejus
* Kejaši-hirobos parkas

* Kitaino šventykla
* Omijos bonsai sodžius
* Saitama Super Arena
* Sakitamos Fudokio kalva

### Renginiai
Čičibu nakties festivalis (秩父夜祭)

Festivalis prasideda Čičibu šventovėje ir vyksta kasmet gruodžio 2–3 dienomis. Jis švenčiamas jau daugiau nei 300 metų.

## Sportas

Saitamoje esti šios sporto komandos.

Futbolo:

* Urawa Reds (Saitama)
* Omiya Ardija (Saitama)

Beisbolo:

* Seibu Lions (Tokorodzava)

Krepšinio:

* Saitama Broncos (Tokorodzava)

Tinklinio:

* Takefuji Bamboo (Kitakacušikos sritis)

Regbio:

* Secom Rugguts (Sajama)

## Nuorodos

* Oficiali Saitamos prefektūros internetinė svetainė
Kainas ir Abelis

**Kainas ir Abelis** – pagal žydų ir krikščionybės mitologiją yra pirmųjų žmonių Adomo ir Ievos sūnūs. Apie šiuos Adomo sūnus minima ir Korane.

## Istorija
Pagal Bibliją, Adomas ir Ieva susilaukė dviejų sūnų. Vyresnysis vadinosi Kainas, o jaunesnysis Abelis. Kainas dirbo žemę, o Abelis ganė avis. Vieną kartą abu broliai išėjo Dievui aukoti atnašų. Jie pasidarė aukurus, prikrovė ant jų malkų ir uždegė. Ant malkų Kainas padėjo savo užaugintus javus ir vaisius, o Abelis geriausius savo bandos gyvulius. Abelis buvo geras, todėl Dievas jo auką mielai priėmė. Kaino auką Dievas atmetė, nes jis buvo nedoras.

Dievui priėmus tik Abelio auką, Kainas labai supyko ir ėmė pavydėti. Galiausiai Kainas nužudė Abelį. Tai padaręs, Kainas neatgailavo dėl savo nuodėmės, todėl Dievas už tai jį nubaudė: Kainas turėjo iki mirties klajoti po žemę ir niekur negalėjo rasti sau ramybės.

Adomas ir Ieva labai gailėjo savo gerojo sūnaus Abelio. Dievas juos paguodė ir davė kitą tokį pat sūnų, vardu Setas. Paskui pirmieji žemės žmonės susilaukė dar daugiau sūnų ir dukterų.

## Šaltiniai
Vytas Bujanauskas

**Vytas Bujanauskas** (g. 1950 m. rugpjūčio 21 d. Balbieriškyje, Prienų rajonas) – Lietuvos ir Prienų rajono savivaldybės politinis bei visuomenės veikėjas.

## Biografija
1985 m. baigė Vilniaus aukštąją partinę mokyklą, 2001 m. baigė andragogiką Vytauto Didžiojo universitete, edukologijos magistras.

1994–2011 m. Prienų senelių globos namų direktoriaus pavaduotojas. 2011–2015 m. Prienų rajono savivaldybės meras.

Nuo 2007 m. Prienų rajono savivaldybės tarybos narys.

Lietuvos socialdemokratų partijos Prienų rajono skyriaus narys.

Vaikas Tadas.

## Šaltiniai
Arija

:*šis straipsnis - apie muzikinį žanrą. Apie istorinį regioną žiūrėkite [[Arija (Persija)|Arija]]*
**Arija** ( – melodija, daina) – vokalinės muzikos žanras, atsiradęs XV a. Vakarų Europoje.

Dabar žodžiu *arija* dažniausiai yra apibūdinama operos, oratorijos ar kantatos dalis, atliekama solisto, pritariant orkestrui. Svarbiausia arijos išraiškos priemonė yra melodija. Arija paprastai yra sudaryta iš 3-jų padalų, vadinamų *aria de capo*.
Faetonas (planeta)

**Faetonas** – hipotetinė, tariamai egzistavusi, Saulės sistemos planeta tarp Marso ir Jupiterio. Pavadinta graikų mitologijos personažo Helijo sūnaus Faetono vardu.

Hipotezė apie Faetono egzistavimą iškelta remiantis Ticijaus ir Bodės taisykle. Kai kurie mokslininkai svarstė, kad ši tariama planeta sprogo; anot J. Anfinogenovo, Tunguskos meteoritas galėjęs būti šios planetos liekana.

## Išnašos
Norkus

;Norkus
* Alfonsas Norkus – politikas
* Irmantas Norkus – teisininkas, verslo teisės advokatas
* Juozas Norkus – ūkininkas, knygnešys
* Konstantinas Norkus – žurnalistas, redaktorius
* Marijus Norkus – krepšininkas
* Pijus Norkus – žurnalistas, redaktorius
* Renatas Norkus – diplomatas
* Rimantas Norkus – politikas
* Romualdas Norkus (1944) – žurnalistas, redaktorius, poetas, vertėjas
* Romualdas Norkus (1960) – futbolininkas
* Simonas Norkus-Narkevičius – kunigas, poetas, vertėjas
* Vincas Norkus – dailininkas, poetas 
* Vytautas Norkus – krepšininkas
* Vladas Norkus – dailininkas tapytojas, grafikas
* Zenonas Norkus – filosofas, vertėjas
;Norkienė
* Aušrinė Norkienė – politikė
* Dalia Norkienė-Gaidamavičiutė – choro dirigentė ir pedagogė
* Renata Mieńkowska-Norkiene – Lenkijos politologė, sociologė
;Norkutė
* Albina Norkutė-Kairienė – partizanė-ryšininkė
* Inga Norkutė – aktorė

## Etimologija
Populiari lietuviška pavardė, labiau paplitusi Žemaitijoje (Telšiai, Nevarėnai, Kelmė, Gruzdžiai, Seda, Viduklė, Jurbarkas ir kt.). Kaip ir *[[Narkus]]*, gali būti trumpinys iš sudurtinių asmenvardžių – **Nor-kantas* ar pan., arba tiesiai iš *nóras, norė́ti, norùs*.

## Šaltiniai
Popokatepetlis

**Popokatepetlis** (, nah. *Popōcatepētl*), dar vadinamas ***El Popo*** ir ***Don Goyo*** – aktyvus ugnikalnis (stratovulkanas) Meksikoje, Meksikos ugnikalnių juostoje, Meksiko ir Pueblos valstijose. Šiaurėje Korteso perėja atskirtas nuo Ictaksiuatlio. Aukštis 5426 m (antras pagal aukštį Meksikoje, po Orisabos). Tai vienas aktyviausių Meksikos ugnikalnių. Nuo ispanų atvykimo 1519 m. jis smarkiai išsiveržė jau 21 kartą. Viršūnę dengia ledynai. Netoli ugnikalnio įsikūręs Pueblos miestas. Į Popokatepetlį 1519 m. įkopė Korteso ekspedicijos narys Diego de Ordaz. Kalno pavadinimas nahuatlių kalba reiškia „rūkstantis kalnas“.

Paskutinį kartą ugnikalnis išsiveržė 2019 m. Popokatepetlis vėl suaktyvėjo 2016 m. liepos pabaigoje ir rugpjūčio pradžioje, paskleisdamas pelenus ant kelių sostinės Meksiko rajonų.

## Šaltiniai

## Nuorodos
* Pasaulio ugnikalnių duomenų bazė
Juknevičienė

**Juknevičienė** – lietuviška moteriškos giminės pavardė (ištekėjusi moteris).

Šios pavardės kita moteriškosios giminės forma yra: Juknevičiūtė (mergautinė pavardė).

Ši pavardė kilusi iš vyriškos giminės pavardės Juknevičius.

Pavardę turi šie garsesni asmenys:

*Augenija Juknevičienė – gydytoja, politikė;
*Gražina Elena Juknevičienė – architektė, restauratorė;
* Ona Knapkytė (1919–2008) – Lietuvos teatro aktorė;
*Rasa Juknevičienė – signatarė, politikė;
*Vanda Juknevičienė – pedagogė, politikė.
Machairodus

***Machairodus*** – katinių (*Felidae*) šeimos, kardadančių kačių (*Machairodontinae*) pošeimio gentis.

*Machairodus* gentis yra kilusi iš *[[Proailurus]]* genties kaip ir visos tikrosios katės. Manoma, kad iš *Machairodus* genties kilo gentis *[[Homotherium]]*. Genties pavadinimas *Machairodus* kilęs iš graikiško kalavijo „machairos“ pavadinimo.

Genties rūšys gyveno Europoje, Azijoje, Afrikoje ir Šiaurės Amerikoje viduriniojo mioceno laikotarpyje maždaug prieš 12-2 mln. metų. 

Machairodų rūšys labai skyrėsi savo dydžiu ir proporcijomis, bet visoms joms buvo būdingi dantyti stambių ilčių kraštai. Tas kraštų dantytumas nusidėvėdavo per pirmus kelis gyvenimo metus. Daugiausia *Machairodus* genties rūšys buvo panašių dydžių į dabartinius liūtus (*Panthera leo*) ir tigrus (*Panthera tigris*) - 2 m kūno ilgio ir 1 m aukščio.

## Rūšys
# *Machairodus alberdiae* Ginsburg et al., 1981; iki 100 kg svorio.
# *Machairodus aphanistus* Kaup, 1832; 100-240 kg svorio. Pagal griaučių sandarą sprendžiama, kad turėjo gerą šokinėjimo gebą. 
# *Machairodus horribilis* Schlosser, 1903; buvo paplitęs dabartinėje Kinijos teritorijoje. Apie 405 kg svorio, jo kaukolės ilgis vienas didžiausių tarp katinių šeimos rūšių, iki 41 cm. 
# *Machairodus lahayishupup* Orcut, 2021; buvo paplitęs Šiaurės Amerikoje prieš 5-9 mln. metų. Didesnis už dabartinius liūtus, apie 408 kg svorio. Galėjo nukauti grobį sveriantį apie 2,7 tonos
# *Machairodus laskerevi* Sotnikova, 1992
# *Machairodus pseudaeluroides* Schmidt-Kittler, 1976
# *Machairodus robinsoni* Kurtén, 1975

## Šaltiniai

## Nuorodos
* A. Turner: *The big cats and their fossil relatives*. Columbia University Press, 1997.ISBN 0-231-10229-1
* Jordi Augusti: *Mammoths, Sabertooths and Hominids 65 Million Years of Mammalian Evolution in Europe*, Columbia University Press, 2002. ISBN 2001042251
* Saber-Tooth Series. Machairodus 
* Sabertooth Cat, Chinese Machairodus giganteus Skull BC-102
* Sabertooth Cat, Juvenile Machairodus giganteus Skull
* Machairodus 
* Authentic saber cat skull (Machairodus giganteus) 
* Голова саблезубого тигра
Generalinis štabas

**Generalinis štabas** – aukščiausias daugelio valstybių ginkluotųjų pajėgų (kartais – tik sausumos kariuomenės) valdymo organas (štabas).

Paprastai generalinis štabas būna pavaldus gynybos ministerijai ar jos atitikmeniui. Į generalinio štabo kompetenciją paprastai įeina kariuomenės plėtros planavimas, mobilizacijos planavimas, logistika, apmokymo planavimas, operatyvinis planavimas, žvalgyba ir pan.

Generaliniam štabui vadovauja *generalinio štabo viršininkas*.


File:Нн ГШ ЗСУ.png|Ukrainos generalinio štabo peties antsiuvas
File:Chief of the General Staff Ehud Barak.jpg|Izraelio generalinio štabo viršininkas (1991-1995) generolas Ehudas Barakas
File:Flag of Romanian Chief of the General Staff.svg|Rumunijos generalinio štabo vėliava


## Taip pat skaitykite
* Lietuvos kariuomenės Generalinis štabas
Parikutinas

**Parikutinas** () – ugnikalnis Meksikos Mičoakano valstijoje, netoli lava užlieto to paties pavadinimo kaimo.

Ugnikalnis veržtis pradėjo taraskų ūkininko Dionisio Pulido kukurūzų lauke 1943 m. vasario 20 d. Ariant lauką Pulido, jo žmona ir sūnus stebėjo pirminį pelenų ir akmenų išsiveržimą. Ugniklanio kūgis išaugo per pirmuosius metus, kol ugnikalnis tebebuvo piroklastinėje fazėje. Šalia esantys Parikutino ir Nuevo San Juan Parangaricutiro kaimai buvo palaidoti po lavos ir pelenų sluoksniu, jų gyventojai iškelti. Veržiantis šiam ugnikalniui aukų nebuvo.

Baigiantis pirmajai ugnikalnio augimo fazei po maždaug metų jis pasiekė 336 m aukštį. Per kitus aštuonerius metus ugnikalnis nuolat išsiverždavo, tačiau tai buvo santykinai ramūs lavos, kuri padengdavo aplinkinius 25 km², išsiveržimai. Ugnikalnio aktyvumas šiuo laikotarpiu mažėjo iki paskutinių šešių mėnesių, kai padažnėjo dideli išsiveržimai ir sprogimai. 1952 m. išsiveržimai baigėsi ir nuo to laiko Parikutinas liko ramus, pasiekęs 424 m aukštį virš kukurūzų lauko, kuriame iškilo.

Vulkanizmas yra įprastas Meksikos kraštovaizdžiui. Parikutinas tėra tik jauniausias iš daugiau nei 1 400 tokio tipo ugnikalnių, kurie yra Meksikos ugnikalnių juostoje. Ugnikalnis unikalus tuo, kad jo susiformavimas buvo stebimas nuo pat pirmųjų išsiveržimo ženklų.

## Šaltiniai
* Paricutin at Volcano World 
* *Parícutin: The Volcano Born in a Mexican Cornfield*, Edited by James F Luhr and Tom Simkin, Phoenix AZ: Geoscience Press, 1993. The definitive collection of reports and documentary illustrations of the eruption and its effects up to the date of publication.

## Nuorodos
* The eruption of Parícutin (1943–1952) 
* Pictures of Paricutin – 2006
Mastercutor

***Mastercutor*** yra vienuoliktasis U.D.O. studijinis albumas, išleistas 2007 m. gegužės 18 d.

## Albumo dainos
#Mastercutor
#The Wrong Side Of Midnight
#The Instigator
#One Lone Voice
#We Do – For You
#Walker In The Dark
#Master Of Disaster
#Tears Of A Clown
#Vendetta
#The Devil Walks Alone
#Dead Man’s Eyes
#Crash Bang Crash

### Papildomos dainos
#Screaming Eagles (tik Europoje, riboto tiražo leidime)
#Borderline (tik Europoje, riboto tiražo leidime)
#Man A King Ruler (tik Japonijoje)
#Platchet Soldat (tik Rusijoje)

## Grupės nariai
* Udo Dirkschneider - vokalas
* Stefan Kaufmann - gitara
* Igor Gianola - gitara
* Fitty Wienhold – bosinė gitara
* Francesco Jovino – būgnai
Vladimiras Zubovas

**Vladimiras Zubovas:**

* Vladimiras Zubovas (1862) – revoliucionierius, ūkininkas, visuomenės veikėjas;
* Vladimiras Zubovas (1887) – agronomas, visuomenės veikėjas;
* Vladimiras Zubovas (1909) – architektas, architektūros istorikas.
Valur Reykjavík

**Reikjaviko „Valur“** – Islandijos futbolo klubas iš Reikjaviko.

## Istorija
Klubas įkurtas kaip *KFUM* komanda, bet tais pačiais metais pervadinta *Valur* (isl. „medžioklinis sakalas“). Iki 1940 m. žaistas tik futbolas, 1940 m. įkurti kitų sportų skyriai. 1970 m. įkurtas krepšinio skyrius. Iš viso čempionais yra tapę net 22 kartus. Islandijos futbolo taurė iškovota 11 kartų, o taip pat ne kartą trofėjais tapo Lygos taurė bei Supertaurė.

; 2025–2026 m. Konferencijų lyga
2025 m. liepos 24 d.  2025–2026 m. Konferencijų lygos antrojo etapo rungtynėse prieš „Kauno Žalgirį“ išvykoje (Kaunas, Lietuva) pasiekė lygiąsias (1-1). Romualdas Jansonas išvedė „Kauno Žalgirį“ į priekį 1:0, o rungtynių pabaigoje Tryggvi Haraldsson išlygino rezultatą (1:1).

2025 m. liepos 31 d. Islandijoje sužaistos atsakomosios rungtynės. Po Temuro Čogadzės įvarčio pirmavo kauniečiai, o Orri Omarsson išlygino rezultatą. Amine Benchaib 51 minutę pelnė lemiamą įvartį ir kauniečiai palaužė islandus 2-1. Bendras dviejų rungtynių rezultatas 3-2 reiškė, kad FK Kauno Žalgiris pateko į kitą etapą, o islandų klubas pasirodymą Europos turnyruose baigė.

## Sudėtis

## Pasiekimai

## Sezonai
; Pastarųjų metų sezonai

|}

## Spalvinė gama

## Apranga
;Sportinės aprangos pokyčiai:
### Namų apranga
* Namuose žaidžia raudona balta apranga. 

### Išvykų apranga

## Garsesni žaidėjai
; Futbolininkai, atstovavę nacionalinei rinktinei
*  Ögmundur Kristinsson, vartininkas;
*  Hólmar Eyjólfsson, gynėjas;

; Užsieniečiai
*  Aron Jóhannsson, puolėjas;

## Išnašos

## Nuorodos
* Oficiali klubo svetainė
* SOCCERWAY
* FLASHSCORE
* Transfermarkt
* Globalsportsarchive
Víkingur Reykjavík

**Reikjaviko „Víkingur“** – Islandijos futbolo klubas iš Reikjaviko.

## Istorija
1908 m. įkurtas klubas. 1920 m. bei 1924 m. tapo šalies čempionais 

O vėliau ilgai teko laukti, kol pavyko pakartoti šiuos pasiekimus. Tai pavyko padaryti 1981, 1982 bei paskutinį kartą 1991 m.

## Pasiekimai

## Sezonai
; Pastarųjų metų sezonai

|}

## Spalvinė gama

## Apranga
; Sportinės aprangos pokyčiai.
* Namuose žaidžia juoda raudona apranga. 

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
ÍB Vestmannaeyja

**Vestmanaejaro ÍBV** – Islandijos futbolo klubas įsikūręs Vestmanaejare.

## Istorija
Klubas įkurtas 1903 m. Vyrų futbolo komanda tris kartus tapo šalies čempionais (1979, 1997, 1998 m.)

2024 m. sezone tapo 1. deild karla nugalėtojais ir pateko į pajėgiausią Islandijos futbolo  divizioną.

## Pasiekimai

## Sezonai
; Pastarųjų metų sezonai

|}

## Spalvinė gama

## Apranga
; Sportinės aprangos pokyčiai.
* Namuose žaidžia balta žalia apranga. 

## Išnašos

## Nuorodos
* Oficiali klubo svetainė
* SOCCERWAY
* FLASHSCORE
* Globalsportsarchive
UMF Grindavík

**Grindaviko UMF** – Islandijos futbolo klubas iš Grindaviko.

## Istorija
Klubo ištakos siekia 1932 m. aukštais pasiekimais negali pasigirti. Vieną kartą žaidė Islandijos futbolo taurės finale, bet nepavyko iškovoti trofėjaus.

Buvo iškritę į antros pakopos pirmenybes.

2017 m. sezone rungtyniavo stipriausiame šalies futbolo divizione. Grįžo į Úrvalsdeild ir iškovojo 5 vietą. Andri Rúnar Bjarnason tapo rezultatyviausiu lygos žaidėju ir buvo pripažintas geriausiu sezono žaidėju.

## Pasiekimai

## Sezonai
; Pastarųjų metų sezonai

|}

## Spalvinė gama

## Emblema

Vaizdas:Ungmennafélag Grindavíkur.gif|G raudonas
Vaizdas:Grindavík logo.png|G mėluynas


## Apranga
; Sportinės aprangos pokyčiai.
* Namuose žaidžia geltona mėlyna apranga. 

## Išnašos

## Nuorodos
* Oficiali klubo svetainė
* SOCCERWAY
* FLASHSCORE
* Transfermarkt
* Globalsportsarchive
ÍA Akranes

**Akraneso ÍA** – Islandijos futbolo klubas iš Akraneso.

## Istorija
Klubas įkurtas 1945 m. Daugkartinis šalies čempionas ir taurės laimėtojas, tačiau šie pasiekimai iškovoti ankstesniais metais.

2018 m. sezoną praleido antros pakopos pirmenybėse, kurias laimėjo ir sugrįžo į elito divizioną.

## Pasiekimai

## Sezonai
; Pastarųjų metų sezonai

|}

## Spalvinė gama

## Apranga
; Sportinės aprangos pokyčiai.
* Namuose žaidžia geltona juoda apranga. 

## Lietuviai
*  Arsenij Buinickij, puolėjas, 2015 m.

## Išnašos

## Nuorodos
* Oficiali klubo svetainė
* SOCCERWAY
* FLASHSCORE
* Transfermarkt
* Globalsportsarchive
Breiðablik UBK

**Koupavoguro „Breiðablik“** – Islandijos futbolo klubas iš Koupavoguro.

## Istorija
Klubas įkurtas 1950 m. Turi krepšinio komandas (vyrų ir moterų), bei futbolo komandas (vyrų, bei moterų).

#### Vyrų futbolo komanda

Dukart tapo šalies čempionais ir vieną kartą iškovojo šalies futbolo taurę.

#### Moterų futbolo komanda

Klubo moterų futbolo komanda žaidžia aukščiausioje šalies lygoje. 17 kartų tapo šalies čempionėmis, 12 kartų iškovojo šalies taurę.

* **[[Úrvalsdeild (moterys)|Úrvalsdeild kvenna]]** (Elito divizionas)
** **Čempionės (17):** 1977, 1979, 1980, 1981, 1982, 1983, 1990, 1991, 1992, 1994, 1995, 1996, 2000, 2001, 2005, 2015, 2018

* **[[Islandijos moterų futbolo taurė|Bikarkeppni KSÍ]]** (FA-Cup)
** **Nugalėtojos (12):** 1981, 1982, 1983, 1994, 1996, 1997, 1998, 2000, 2005, 2006, 2016, 2018

## Pasiekimai

* II lygos čempionas (1970, 1975, 1979, 1993 m.)

## Sezonai
; Pastarųjų metų sezonai

|}

## Spalvinė gama

## Apranga
; Sportinės aprangos pokyčiai.
* Namuose žaidžia balta žalia apranga. 

## Taip pat skaitykite
* Breiðablik moterų futbolo ekipa;

## Išnašos

## Nuorodos
* Oficiali klubo svetainė
* Facebook paskyra
* SOCCERWAY
* FLASHSCORE
* Transfermarkt
* Globalsportsarchive